સારાંશ માટે દસ્તાવેજ: પ્રતીકાત્મક તસવીર

દિલ્હીના મહારાણી બાગમાં રહેતી પાયલ (નામ બદલ્યું છે) આજે પણ એ દિવસોને યાદ કરીને ઉદાસ થઈ જાય છે. જિંદગીના વીતેલાં દસ વર્ષ તેમના માટે ઘણા મુશ્કેલ હતા કારણકે તેમના ચહેરા પર વાળ હતા.

કોમળ રુવાંટી નહીં પુરુષો જેવા કાળા કઠણ વાળ હતા.

"જ્યારે સ્કૂલમાં હતી ત્યારે વધારે વાળ નહોતાં પણ કૉલેજમાં આવતાં-આવતાં ચહેરાના અડધાં ભાગ પર અચાનક વાળ ઊગવા લાગ્યા. પહેલાં નાના વાળ ઊગ્યા, ત્યારે મેં બહું ધ્યાન ન આપ્યું."

"પણ અચાનક તે કાળા અને લાંબા થવા લાગ્યા, વૅક્સ કરાવતી હતી પણ પાંચ દિવસમાં વાળ પાછા ઊગી જતા હતા. પછી મેં શેવ કરવાનું શરૂ કરી દીધું."

તેઓ કહે છે, "એક દિવસ પપ્પાને રેઝર નહોતું મળતું. મમ્મી પણ પપ્પાની સાથે રેઝર શોધતા હતા તેમને પણ ના મળ્યું. થોડી વાર પછી પપ્પાએ કહ્યું પાયલને પૂછી જો...કદાચ એ તો શેવ કરવા માટે નથી લઈ ગઈને."

આવી તો ઘણી ઘટનાઓ છેલ્લાં દસ વર્ષમાં ઘટી છે. દવા લેવા છતાં કોઈ ફાયદો ના થયો તો પાયલે લેઝર ટ્રીટમેન્ટ કરાવવાનો નિર્ણય કર્યો.

પહેલાં લેઝર ટ્રીટમેન્ટ કરાવવા અંગે તેઓ ચિંતિત હતાં. આખરે દર અઠવાડિયાની ઝંઝટથી મુક્તિ મેળવવા માટે તેમણે લેઝર ટ્રીટમેન્ટ કરાવી જ દીધી.

દિલ્હીમાં રહેતાં ડર્મેટૉલૉજિસ્ટ ડૉ. સુરુચિ પુરી કહે છે, "આપણા સમાજમાં કોઈ છોકરીના ચેહરા પર વાળ ઊગવાને શરમની બાબત ગણવામાં આવે છે. લોકોને ખબર જ નથી હોતી કે આ બાયૉલૉજીકલ સાઇકલમાં ગડબડ થઈ જવાથી થાય છે.

સૌથી પહેલા કારણ જાણવાનો પ્રયાસ કરો

ડૉ. સુરુચિ ફેમિના મિસ ઇન્ડિયા 2014ના સત્તાવાર ડર્મેટૉલૉજિસ્ટ રહી ચૂક્યાં છે.

તેઓ કહે છે, "ચહેરા પર વાળના બે કારણો હોઈ શકે છે. ચહેરા પર વાળ માટે જિનેટિક કારણો હોઈ શકે છે અથવા હૉર્મોન્સમાં ગડબડ થવાથી પણ આવું થઈ શકે છે. હૉર્મોન્સમાં સંતુલન બગડવાથી પણ ચહેરા પર વાળ ઊગી નીકળે છે."

માનવ શરીર પર થોડા વાળ તો હોય જ છે. એવામાં છોકરીઓના શરીર પર જો થોડા ઘણા વાળ હોય તો એમાં પરેશાન થવાની જરૂર નથી પણ જો વાળ બહું વધારે હોય તો ડૉક્ટરની મુલાકાત લેવી જરૂરી છે.

ડૉ. સુરુચિ પ્રમાણે, "ચહેરા પર વધારે વાળ હોય તો તેને 'હાઇપર ટ્રાઇકોસિસ' કહેવાય છે."

"જો જિનેટિક કારણોથી ચહેરા પર વાળ ઊગતા હોય તો તેને 'જિનેટિક હાઇપર ટ્રાઇકોસિસ' કહેવાય છે અને જો આ સમસ્યા હૉર્મોન્સના અસંતુલનના કારણે આવું થતું હોય તો તેને 'ઇરસ્યુટિઝ્મ' કહેવાય છે."

ડૉ. સુરુચિ માને છે કે હૉર્મોનમાં ગડબડ થવા પાછળ એક મહત્ત્વનું કારણ પીસીઓડી (પૉલી સીસ્ટિક ઓવેરિયન...\nદસ્તાવેજની સમાન ભાષામાં સારાંશ:
"લોકો માત્ર શરીર ઢાંકવા માટે કપડાં પહેરે છે પણ મારે તો મોઢાં પર પણ કપડું બાંધવું પડતું હતું. હું ચહેરા પર કપડું બાંધ્યા વગર ઘર બહાર નીકળી નથી. પછી એ ગરમી હોય કે વરસાદ, તડકો હોય કે છાંયડો. દસ વર્ષ સુધી મારે ચહેરા પર કપડું બાંધી રાખવું પડતું હતું."